Његов деда, Џејмс II од Енглеске и VII од Шкотске, владао је земљом од 1685. до 1688. Свргнут је кад је Парламент позвао низоземског протестанта Вилијама III и његову жену принцезу Марију, старију кћи краља Џејмса, да га замене током Славне револуције 1688. Многи протестанти, укључујући бројне истакнуте парламентарце, су били забринути да краљ Џејмс намерава да врати Енглеску на католичку страну. Све од Џејмсовог егзила, јакобити су настојали вратити Стујарте на престо Енглеске и Шкотске, које су се 1707. ујединиле у Велику Британију. Чарлс Едвард имао је кључну улогу у потрази за овим циљем.